Sejlbåde kan atter passere Jernbanebroen. Det står klart, efter sporskifteren på broen er blevet repareret. - Den blev fikset, efter nogle reservedele nåede frem fra Glostrup, så nu kører vi normal drift igen, siger brovagt Poul Sørensen. Det var klokken 16:20, at skibene atter kunne passere broen. Manuel manøvre Forud for reparationen var det ellers planen, at broen skulle åbnes manuelt klokken 11, 14 og 20. Manøvrene klokken 11 og 14 skete med hjælp fra teknisk personale fra Banedanmark, men den manuelle åbning klokken 20 bliver altså nu ikke nødvendig. Poul Sørensen foretager fredag sin sidste åbning af broen klokken 20:50.

Opsummering:
Godt nyt til de sejlende. Jernbanebroen over Limfjorden kan atter åbne.